**ПРОТОКОЛ**

№ 36 - 2138

Чепеларе, 24.09.2020г**.**

Днес, 24.09.2020 г. Общинска избирателна комисия Чепеларе се събра на редовно заседание в състав:

**ПРЕДСЕДАТЕЛ:** Иван Тодоров Сиваков

**ЗАМ.ПРЕДСЕДАТЕЛ:** Стефка Дафова Станкова

**ЗАМ. ПРЕДСЕДАТЕЛ:** Виолина Стоянова Синьокова

**СЕКРЕТАР:** Йовка Цветанова Райчева

**ЧЛЕНОВЕ:** 1**.** Атанас Павлов Мерджанов

 2. Атанаска Василева Паунова

 3. Блага Костадинова Метаксинова

 4. Донка Атанасова Караиванова

 5. Емилия Георгиева Карагегова- Абрашева

 6. Ирина Иванова Мачкърска

 7. Йордана Янкова Карамитева

 8. Мария Атанасова Джуброва-Иванова

 9. Стефан Ангелов Бунзин

Присъстват 11 членове на ОИК – Чепеларе. Необходимият кворум е 7 члена за вземане на решения съгласно чл. 85, ал. 3 от Изборния кодекс (ИК).

Председателят предложи проект на дневен ред на днешното заседание:

1. **Разглеждане писмо от председателя на ОбС Чепеларе за предсрочно прекратяване пълномощията на Общинския съветник Филип Костадинов Делисивков**

|  |  |  |
| --- | --- | --- |
| **№ по ред** | **Име Презиме Фамилия** | **Гласували** |
| 1 | Иван Тодоров Сиваков | ЗА |
| 2 | Стефка Дафова Станкова | ПРОТИВ |
| 3 | Виолина Стоянова Синьокова | ПРОТИВ |
| 4 | Йовка Цветанова Райчева | ОТСЪСТВА |
| 5 | Атанас Павлов Мерджанов | ЗА |
| 6 | Атанаска Василева Паунова | ЗА |
| 7 | Блага Костадинова Метаксинова | ЗА |
| 8 | Донка Атанасова Караиванова | ЗА |
| 9 | Емилия Георгиева Карагегова- Абрашева | ЗА |
| 10 | Ирина Иванова Мачкърска | **ПРОТИВ** |
| 11 | Йордана Янкова Карамитева | ЗА |
| 12 | Мария Атанасова Джуброва-Иванова | ЗА |
| 13 | Стефан Ангелов Бунзин | ЗА |

**По точка първа:**

В Общинска избирателна комисия Чепеларе е постъпило писмо с изх.№ 140 от 15.09.2020г., от Председателя на Общински съвет Чепеларе. Във което се твърди, че Общинския съветник Филип Костадинов Делисивков не е участвал в Общо пет заседания на Общински съвет гр.Чепеларе без да е уведомил Председателя за неучастието си а именно в заседанията на Общинския съвет проведени на 30.01.2020, 30.04.2020, 30.06.2020, 30.07.2020, 27.08.2020. Твърди се че е налице една от хипотезите на чл.30 ал.4 т.5 от ЗМСМА

На основание чл.30 ал.6 от ЗМСМА, на 18.09.2020 ОИК Чепеларе връчи на Филип Костадинов Делисивков Уведомление и му предостави тридневен срок за подаване на възражение. На 21.09.2020 г. Филип Костадинов Делисивков депозира възражение, в което сочи че не е получавал покани за заседанията на ОБС – Чепеларе за 30.01.2020 г. и 30.06.2020 г., че на 30.04.2020 г. не е успял да се свърже с мрежата на ОБС - Чепеларе за провеждане на заседанието, че на 27.08.2020 г. не е получавал обаждане по телефона, както и че съгласно чл. 40, ал. 4 от Правилник за организиране дейността на Общински съвет – Чепеларе поканата за деня и часа на заседанието се е изпращат на общинските съветници най - късно 5 дни преди провеждането му. В заключение моли искането на Председателя на ОБС – Чепеларе да бъде отхвърлено.

В заседанието на ОИК – Чепеларе на 24.09.2020 г. беше изслушан техническият сътрудник на ОБС – Чепеларе – Силвия Веселинова Белева, която е подала и писмена декларация, в която сочи че за заседанието на ОБС – Чепеларе, проведено на 30.06.2020 г., е уведомила Филип Делисивков по телефона. От присъствена книга на ОБС – Чепеларе (извлечение) е видно, че на редовни заседания на 30.01.2020 г., 30.04.2020 г., 30.06.2020 г., 30.07.2020 г. и 27.08.2020 г. общинският съветник Филип Костадинов Делисивков действително е отсъствал от провежданите заседания. От представените протоколи за посочените заседания също се установява отсъствието на общинския съветник. Председателят на общинския съвет сочи в писмото си, че не е уведомяван от Филип Делисивков за причините за отсъствия от тези заседания. Датите 30.07.2020 г. и 27.08.2020 г. действително са последния ден четвъртък от съответния месец. 30.06.2020 г. е ден вторник от месец юни, но за същото заседание техническият сътрудник твърди да е уведомил Филип Делисивков по телефона.

Във връзка с възраженията на Филип Делисивков ОИК – Чепеларе взе предвид разпоредбата на чл. 42 от Правилник за организиране дейността на Общински съвет – Чепеларе, неговите комисии и взаимодействието му с общинската администрация съгласно която редовните заседания на общинския съвет се провеждат последния четвъртък на месеца от 14:00 часа.

С оглед изложеното, като се вземе предвид чл. 42 от Правилника на ОБС – Чепеларе ОИК – Чепеларе счита, че доколкото е участвал в приемането на Правилника, Филип Делисивков е бил наясно със задължението си да се яви в заседания на ОБС проведени на 30.07.2020 г. и 27.08.2020 г. Доколкото Правилника на ОБС в чл. 40, ал. 4 не определя начин за връчване на поканата за деня, часа и мястото на заседанието, ОИК – Чепеларе приема че не е на лице конкретно изискване покана за заседанието да бъде връчена писмено, като всяко уведомяване, независимо от използваното средство, е редовен начин за отправяне на покана, като е достатъчно уведомяването да е достигнало до съветника. В случая техническият сътрудник декларира, че лично е уведомила Филип Делисивков по телефона за заседанието на 30.06.2020 г. Ето защо ОИК – Чепеларе приема, че Филип Делисивков е надлежна уведомен и поканен и за заседанието на 30.06.2020г.

ОИК – Чепеларе приема, че не е налице хипотезата на чл. 30, ал. 4, т. 5 от ЗМСМА сочена от Председателя на ОБС за прекратяване пълномощията на общинския съветник Филип Делисивков, а именно същият да не е участвал в общо 5 заседания през 2020 г. ОИК – Чепеларе не намира достатъчно доказателства, за да приеме за редовно проведено заседанието на 30.04.2020 г. доколкото в Правилника на ОБС не е разписан ред за провеждане на онлайн заседание, освен това Филип Делисивков възразява, че не е успял да се свърже с мрежата на ОБС – Чепеларе на тази дата за участие в онлайн заседанието.

ОИК Чепеларе приема от всички представени доказателства в това число писмо с изх.№ 140 от 15.09.2020г., от Председателя на Общински съвет Чепеларе, присъствена книга на Обс Чепеларе мандат 2020 -2023 /извлечение/ и декларация от Силвия Белева, че е налице първата хипотеза на чл.30 ал.4 т.5 от ЗМСМА а именно Общинският съветник Филип Делисивков не е участвал в три поредни заседания на ОБС проведени на 30.06.2020.,30.07.2020., и 27.08.2020. С оглед последното към 28.08.2020г., са настъпили обстоятелствата за предсрочно прекратяване пълномощията на Филип Делисивков.

Съгласно чл 40. Ал 6 изречение трето доколкото ОИК Чепеларе установява, че са на лице обстоятелствата за прекратяване пълномощията на Филип Делисивков комисията следва да прекрати пълномощията му и обяви за избран общински съветник следващият в листата на ПП ДПС. Съгласно приети протоколи на СИК № 21380001, СИК № 21380002, СИК № 21380003, СИК № 21380004, СИК № 21380005, СИК № 21380006,  СИК № 21380007, СИК № 21380008, СИК № 21380009, СИК № 21380010, СИК № 21380011, СИК № 21380012,  СИК № 21380013, СИК № 21380014, СИК № 21380015 и СИК № 21380016, Предложение за протокол на ОИК предадено на ОИК - Чепеларе от „Информационно обслужване“ АД, на 28.10.2019г. в 8.53 часа, обобщаващо данните от получените секционни протоколи, и въз основа на тези данни отрази резултатите от гласуването в Протокол на ОИК за избиране на общински съветници на община Чепеларе- следващ в листата на ПП ДПС е лицето Диляна Асенова Бонева- четвърта по ред.

След разглеждане на всички представени доказателства и станали разисквания от членовете на комисията ОИК:

Поради горе изложеното на основание чл 30. Ал 6 във връзка с чл.30 ал.4 т.5 от ЗМСМА Ш Във връзка с чл. 458 ал.1 от ИК.

**Р Е Ш И :**

**ОТКАЗВА да прекрати пълномощията на** Общинският съветник Филип Костадинов Делисивков но основание чл.30 ал.4 т.5 предложение второ- породи отсъствието му в общо пет заседания на ОБС без да е уведомил Председателя по уважителни причини.

**ПРЕКРАТЯВА пълномощията на** Общинският съветник Филип Костадинов Делисивков на основание чл.30 ал.4 т.5 предложение първо- поради отсъствието му в три заседания на ОБС, а имено проведените заседания на 30.06.2020,30.07.2020,27.08.2020 без да е уведомил Председателя по уважителни причини.

**ОБЯВЯВА** за избран за Общински съветник от ПП ДПС следващия в листата- Диляна Асенова Бонева- четвърта по ред. на мястото на Филип Костадинов Делисивков чийто пълномощията са прекратени

|  |  |  |
| --- | --- | --- |
| **№ по ред** | **Име Презиме Фамилия** | **Гласували** |
| 1 | Иван Тодоров Сиваков | ЗА |
| 2 | Стефка Дафова Станкова | ПРОТИВ |
| 3 | Виолина Стоянова Синьокова | ПРОТИВ |
| 4 | Йовка Цветанова Райчева | ОТСЪСТВА |
| 5 | Атанас Павлов Мерджанов | ЗА |
| 6 | Атанаска Василева Паунова | ЗА |
| 7 | Блага Костадинова Метаксинова | ОТСЪСТВА |
| 8 | Донка Атанасова Караиванова | ЗА |
| 9 | Емилия Георгиева Карагегова- Абрашева | ЗА |
| 10 | Ирина Иванова Мачкърска | ПРОТИВ |
| 11 | Йордана Янкова Карамитева | ЗА |
| 12 | Мария Атанасова Джуброва-Иванова | ЗА |
| 13 | Стефан Ангелов Бунзин | ЗА |

Поради изчерпване на дневния ред заседанието бе закрито.

Председател:...................... / Иван Сиваков/

Зам.Председател:...................... /Виолина Синьокова/